Stikla - Undir yfirborðið - 3. þáttur / / Kraftaverkasaga Þórlaugar 3. þáttur á mið. kl. 20:00 - - Hún var dauðvona á líknardeild þegar hún fékk hjálp að handan sem bjargaði lífi hennar . Saga Þórlaugar er ótrúleg og skelfileg . 37 ára gömul var hún hamingjusamlega gift , tveggja barna móðir , í háskólanámi í Kaupmannahöfn . Stuttu síðar var hún fráskilin og dauðvona . Þá gerðust yfirnáttúrulegir atburðir sem enginn læknir hefur getað útskýrt . Við heimsóttum Þórlaugu í eina af hæstu blokkum landsins , í Sólheimunum þar sem hún býr ásamt syni sínum og með útsýni svo langt sem augað eygir . Hún hefur nýlega skilað meistararitgerð í alþjóðastjórnmálum ( Cyber Security ) og segist njóta lífsins betur nú en nokkru sinnum fyrr . Tilfinningarnar flæða og tárin streyma . Og ég sem hef aðeins það hlutverk að hlusta fallega , fæ að upplifa meiri tilfinningar en ég kæri mig um . Þess ber því að geta að allir lifðu þetta viðtal af og Þórlaug segist jafnvel betri en áður , eftir að hafa varpað ljósi á djúpa skugga í sálinni . Fylgist með á miðvikudögum kl. 20 á Hringbraut eða á vef Hringbrautar daginn eftir útsendingu . Einnir má finna þættina og umfjöllun um þá á FB-síðunni Undir yfirborðið Allar ábendingar og hugmyndir eru vel þegnar : Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .